CELEX: C2005/093/58
Language: lv
Date: 2005-04-16 00:00:00
Title: lieta T-496/04: Prasība pret Eiropas Kopienu Komisiju, ko NORTRAIL Transport GmbH iesniedza 2004. gada 23. decembrī

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 93/29
            
         Prasība pret Eiropas Kopienu Komisiju, ko NORTRAIL Transport GmbH iesniedza 2004. gada 23. decembrī
   (lieta T-496/04)
   (2005/C 93/58)
   tiesvedības valoda - vācu
   Eiropas Kopienu Pirmās instances tiesā 2004. gada 23. decembrī izskatīšanai ir iesniegta prasība pret Eiropas Kopienu Komisiju, ko cēla NORTRAIL Transport GmbH, Ķīle (Vācija), kuru pārstāv advokāte J. Krause.
   Prasītājas prasījumi Pirmās instances tiesai ir šādi:
   
               —
            
            
               atcelt Komisijas 2004. gada 1. oktobra lēmumu Nr. REM 15/02 par sabiedrības NORTRAIL Transport GmbH pieteikumu par ievedmuitas nodokļu atmaksu saskaņā ar Kopienas Muitas kodeksa (Padomes Regula (EEK) Nr 2913/92) 239. pantu;
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Sākot ar 1995. gada jūliju prasītāja pastāvīgi ieveda dažādus zvejniecības izstrādājumus no Norvēģijas. Sākot ar 1995. gada 1. septembri prasītāja pieteica preču laišanu brīvā apgrozībā, atbilstoši ar Regulu (EK) Nr. 3061/95 (1) atvērtajām tarifu kvotām. Atbildīgā muitas iestāde konstatēja, ka prasītājas pieteiktā “nulles likmes” piemērošana noteiktam ievedamo kravu skaitam nevar tikt piemērota un ir jāizmanto parasti piemērojamā muitas nodokļu likme. Uz šī pamata atbildīgā muitas iestāde pieprasīja prasītājai veikt ievedmuitas nodokļu maksājumus par attiecīgo laišanu brīvā muitas apgrozībā. Prasītāja ievedmuitas nodokļu daļu samaksāja.
   Prasītāja apgalvo, ka pastāv īpašie apstākļi Regulas (EEK) Nr 2913/92 (2) 239. panta izpratnē, uz kā pamata prasītājai ir tiesības uz ievedmuitas nodokļu atlaišanu vai to atmaksāšanu.
   Cita starpā prasītāja šo apgalvojumu pamato ar to, ka Kopienas tiesību akts tika izdots ar atpakaļejošo spēku. Vācijas muitas iestādēm par tarifu kvotu atvēršanu sākot ar 1995. gada 1. septembri tika paziņots ar Vācijas Federālās finanšu ministrijas 1995. gada 31. augusta paziņojumu. 1995. gada 4. oktobrī Vācijas muitas iestādēm tomēr tika paziņots, ka šīs tarifu kvotas ir atvērtas ar atpakaļejošo spēku sākot ar 1995. gada 1. jūliju. Laikā no 1995. gada 1. septembra, kad prasītāja pieteica attiecīgo preču laišanu brīvā apgrozībā, dažas no kvotām bija jau izsmeltas, un šī situācija daļēji pastāvēja jau pirms 1995. gada 1. septembra atvēršanas ar atpakaļejošo spēku, sākot ar 1995. gada 1. jūliju, dēļ.
   Turpmāk prasītāja norāda, ka tiesību akts tika pieņemts formā, kas nav pietiekama un var radīt pārpratumus, un ka pretruna starp Kopienas akta izsludināšanas brīdi un tajā noteikto vēlāko tarifu kvotu atvēršanas ar atpakaļejošo spēku brīdi rada pārpratumus. Tas var radīt dažādas valsts muitas iestāžu interpretācijas attiecībā uz atvēršanas brīdi, kas ir nediskriminācijas principa pārkāpums.
   
      (1)  Padomes 1995. gada 2. decembra Regula (EK) Nr. 3061/95, ar ko groza Regulu (EK) Nr. 992/95, ar kuru atver tarifu kvotas dažiem Norvēģijas izcelsmes lauksaimniecības un zvejniecības produktiem un paredz to pārvaldi (OV L 237, 1. lpp.).
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 1. lpp.).